tomron87/hebrew-wikipedia-sentences-corpus huggingface dataset:
ב-18 בנובמבר 2014, במהלך גל הקור הנורא ביותר לתחילת עונה בארצות הברית מאז 1976, התלוצצה הרצלר בציוץ ב"טוויטר" ואמרה: "ההתחממות הגלובלית פוגעת באמריקה!
בדיקה של העיתון "וושינגטון פוסט" מצאה כי המחוז שלה במיזורי נמנה בין האזורים שנפגעו הכי קשה משינויי האקלים בארצות הברית.
היא גם תמכה בבניית קו צינור קיסטון על אדמות של עמים ילידים בארצות הברית המוגנות בידי הממשל הפדרלי.
היא תומכת בביטול חוק הגנת החולה וטיפול בר השגה ומתנגדת לבקרה על כלי נשק.
הרצלר מתנגדת בנוסף לנישואים חד-מיניים ולאיסור על אפליה על רקע נטייה מינית וזהות מגדרית, ובכלל זה לזכויות להט"ב בארצות הברית, כולל שירות צבאי של אנשי הקהילה הגאה.
בפברואר 2016, במהלך ביקור רשמי שערכה בישראל, הביעה הרצלר את תמיכתה במדינה ואמרה: "ארצנו התברכה כי היינו לברכה לישראל".
בשנת 2017 תמכה בהכרת ארצות הברית בירושלים כבירת ישראל.
כחברה בוועדת הכוחות המזוינים של בית הנבחרים, הרצלר תמכה בחקיקה לחיזוק היחסים הדיפלומטיים והיחסים הצבאיים בין ארצות הברית לישראל בהצהרתה כי
ב-10 ביוני 2021, לאחר פרישתו של הסנאטור רוי בלאנט, הכריזה הרצלר על התמודדותה אל הסנאט של ארצות הברית במהלך בחירות 2022. בבחירות המקדימות של המפלגה הרפובליקנית סיימה הרצלר במקום השני לאחר אריק שמיט, וגרפה 55.1% מהקולות.
כהונתה בבית הנבחרים תמה עם התפזרות הקונגרס ה-117 של ארצות הברית בראשית ינואר 2023.
מועדון הכדורגל ויקטוריה סנקט פטרבורג היה מועדון כדורגל רוסי שנוסד ב-1894 ב והתמודד בליגת הכדורגל הפטרבורגית.
היה זה אחד המועדונים החזקים בעיר, שזכה באליפות העיר ב-1903 וסיים במקום השני לפחות ארבע פעמים.
ויקי מיקי היא להקת בנות דרום קוריאנית שהוקמה על ידי Fantagio בשנת 2017. הלהקה מורכבת משמונה חברות: ג'י סו-יון, אלי, צ'וי יו-ג'ונג, קים דו-יון, סיי, לואה, רינה ולוסי.
חברות הלהקה החלו את דרכן כמתלמדות תחת "Fantagio i-Teen", תוכנית לפיתוח כישרונות מטעם חברת התקליטים Fantagio Entertainment, והיו ידועות בשם "i-Teen Girls".
בשנת 2015, חברות i-Teen Girls, קים דו-יון, צ'וי יו-ג'ונג, לואה, לוסי ואלי (וכן המתלמדות לשעבר צ'ו יה-ג'ין ולי סו-מין) הופיעו הופעת קמע בדרמה המקוונת "To Be Continued" של להקת הבנים אסטרו, השייכת לאותה החברה.
אלי (בשמה המלא, ג'ונג הא-רים), צ'וי יו-ג'ונג, קים דו-יון וסיי (בשמה המלא, לי סאו-ג'ונג) התמודדו בתוכנית הטלוויזיה "Produce 101" של ערוץ Mnet, ששודרה בין ה-22 בינואר ל-1 באפריל 2016. צ'וי יו-ג'ונג וקים דו-יון דורגו ב-11 המתמודדות הראשונות ונכנסו ללהקת הבנות I.O.I.
ב-6 ביולי 2017, חשפה Fantagio כי להקת הבנות החדשה שלהם תיקרא "Weki Meki".
ב-8 באוגוסט 2017, פרסמה הלהקה את מיני-אלבום הבכורה שלה, Weme.
המיני-אלבום מכיל שש רצועות, בהן הסינגל המוביל ששמו "I Don't Like Your Girlfriend".
השירים באלבום נכתבו, בין השאר, על ידי חברת הלהקה צ'וי יו-ג'ונג.
חודש לאחר מכן, פורסמה פיזית "גרסה B" מוגבלת של מיני-אלבום הבכורה שלהם.
בנובמבר, לפי מצעד המוזיקה של Gaon, נמכרו למעלה מ-47,000 עותקים פיזיים של המיני-אלבום מאז יציאתו, ובכך היה לאלבום הנמכר ביותר של להקת בנות שהוקמה ב-2017.
ב-1 בפברואר 2018, עלתה ליוטיוב תוכנית הריאליטי .
התוכנית כללה 60 פרקים בסך הכל, ונמשכה עד ל-1 באפריל 2018. התוכנית עקבה אחרי חברות הלהקה בקמפיין 60 הימים שלהן במטרה להפוך לאיידוליות.
ב-21 בפברואר 2018, הוציאו ויקי מיקי את המיני-אלבום השני שלהן, ששמו Lucky.
המיני-אלבום כולל שישה שירים בסך הכל, בהם הסינגל המוביל "La La La", והשיר "Butterfly", שהוא גרסה מחודשת לפסקול מקורי מסרט הספורט "Take Off" משנת 2009, אותו הוציאה הלהקה כתמיכה באולימפיאדת החורף 2018.
ב-11 באוקטובר 2018, פרסמה הלהקה את אלבום הסינגל הראשון שלה, Kiss, Kicks.
האלבום כלל שלוש רצועות, בהן הסינגל המוביל "Crush".
ב-14 במאי, הוציאה הלהקה את אלבום הסינגל השני שלה, Lock End LOL, הכולל את הסינגל המוביל "Picky Picky".
ב-8 באוגוסט הוציאה הלהקה את Week End LOL, גרסה מחודשת של אלבומה הקודם, הכוללת את הסינגל המוביל "Tiki-Taka (99%)", לצד שלוש הרצועות מהאלבום המקורי.
ב-6 בפברואר, אישרה Fantagio כי הלהקה תפרסם ב-20 בפברואר 2020 את אלבום הסינגל הדיגיטלי "Dazzle Dazzle", וכן כי חברת הלהקה יוג'ונג תחזור לאחר ההפסקה שלה מאוקטובר 2019.
ב-29 במאי, פרסמה Fantagio תמונות טיזר למיני-אלבום השלישי של הלהקה, Hide and Seek, שעתיד לצאת ב-18 ביוני 2020. המיני-אלבום מורכב מחמישה שירים, בהם הסינגל "Oopsy", והסינגל שיצא בעבר, "Dazzle Dazzle".
ב-8 באוקטובר, הוציאו ויקי מיקי את המיני-אלבום הרביעי שלהן, New Rules, הכולל חמישה שירים, בהם הסינגל "Cool", וכן הגרסה האנגלית שלו, "", שהוא השיר הראשון של הלהקה בשפה האנגלית.
ב-18 בנובמבר 2021, פרסמה הלהקה את המיני-אלבום החמישי שלה, , הכולל שישה שירים, בהם הסינגל המוביל "Siesta".
ג'י סו-יון (지수연) – מנהיגה
שם פרטים מיקומי שיא במצעדים מכירותKORJPN Weme יצא לאור: 8 באוגוסט 2020
פורמטים: CD, הורדה דיגיטלית 13 — KOR: 16,848 New Rules יצא לאור: 8 באוקטובר 2020
פורמטים: CD, הורדה דיגיטלית 12 — KOR: 11,377 "—" מציין סינגל שלא נכנס למצעדים או לא הופץ באזור זה.
שם פרטים מיקומי שיא במצעדים מכירותKOR JPN Kiss, Kicks יצא לאור: 11 באוקטובר 2018
פורמטים: CD, הורדה דיגיטלית 6 91 KOR: 20,051 "—" מציין סינגל שלא נכנס למצעדים או לא הופץ באזור זה.
שם פרטים במצעדים מכירותKOR Week End LOL יצא לאור: 8 באוגוסט 2019
פורמטים: CD, הורדה דיגיטלית 7 KOR: 9,149
"—" מציין סינגל שלא נכנס למצעדים או לא הופץ באזור זה.
שנהשםערוץתפקיד 2019 Be Melodramatic JTBC עצמן
שנה מועמד קטגוריה תוצאה 2017 ויקי מיקי האמנית המצופה ביותר - 2018 2018 הכוכב העולה המצופה ביותר – 2019
פרסי המוזיקה של גאון צ'ארט
שנה מועמד קטגוריה תוצאה 2018 ויקי מיקי האמן החדש של השנה (אלבום)
שנה מועמד קטגוריה תוצאה 2018 Weme דיסק Daesang ויקי מיקי האמן החדש של השנה פרס הפופולריות העולמית
שנה מועמד קטגוריה תוצאה 2018 ויקי מיקי פרס זמר הקיי-פופ 2020
שנה מועמד קטגוריה תוצאה 2017 ויקי מיקי האמן החדש הטוב ביותר
פרסי המוזיקה האסייתית של Mnet
שנה מועמד קטגוריה תוצאה 2017 ויקי מיקי אמן השנה של Qoo10 האמנית החדשה הטובה ביותר
שנה מועמד קטגוריה תוצאה2018ויקי מיקי פרס האמן החדש פרס הפופולריות הפרס המיוחד של Hallyu 2022 פרס האמן הטוב ביותר U+Idol Live
פרסי הקיי-מיוזיק הטוב ביותר של סוריבדה
שנה מועמד קטגוריה תוצאה 2019 ויקי מיקי פרס ארט-טיינר
ויקטוריה צוקרוביץ (אייכברגר) (בפולנית: Wiktoria Cukrowicz; 17 באוגוסט 1923 – 1992), פולנייה קתולית חסידת אומות העולם, שהצילה ביחד עם אחותה אירנה, יהודי בתקופת השואה על ידי החבאתו בבית הספר בו עבדה.
ויקטוריה נולדה בעיירה וובז'ז'נו , מחוז טורון וחיה שם במהלך המלחמה יחד עם אחותה אירנה.
בקיץ 1942 הסתירה ויקטוריה יהודי, ידיד של אחותה בשם עקיבא הוכמן, שברח לוובז'ז'נו והתחזה לנוצרי.
ויקטוריה ואירנה נענו לפנייתו של הוכמן לעזרה והן החביאו אותו בבניין בית הספר בו עבדה ויקטוריה.
הבניין עמד ריק בשל חופשת הקיץ, ולויקטוריה היו המפתחות לבית הספר.
האחיות ויקטוריה ואירינה סיפקו להוכמן מקלט במשך חודשיים עד לתחילת שנת הלימודים.
ויקטוריה ואירנה מעולם לא ביקשו פיצוי או תגמול כלשהו על מעשיהן.
עקיבא הוכמן שרד את המלחמה והיגר לארצות הברית.
ויקטוריה נישאה ליהודי והיגרה לישראל והתגוררה בחיפה.
אחותה אירנה נפטרה בשנת 1985.
ב-13 באוקטובר 1988 הכיר הארגון יד ושם בוויקטוריה ובאחותה אירנה כחסידות אומות העולם.
הטקס התקיים ביד ושם וניטע לכבודן עץ בגן חסידי אומות העולם ביד ושם שמן נחקק על ונערך לזכרה טקס.
ויקטוריה מונצחת באבן זיכרון בגן חסידי אומות העולם תושבי חיפה בשכונת רמת אלון בחיפה.
במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של ויקטוריה.
קברה אותר בבית הקברות הלטיני בחיפה.
ויקטוריה קורן מיטשל היא סופרת ושחקנית פוקר בריטית, בעלת טורים שבועיים בדיילי טלגרף, ומנחת שעשועון הטלוויזיה "Only Connect" ותוכנית הרדיו "Heresy".
היא האישה הראשונה שזכתה בתואר בסבב הפוקר האירופי והראשונה שזכתה ב-2 תארים.
בצעירותה התחנכה בבית הספר לבנות "סנט פול".
קורן מיטשל פרסמה סיפור קצר תחת שם עט במגזין "Just Seventeen" כשהייתה בת 14. בגיל 15 זכתה בתחרות כתיבה בדיילי טלגרף.
ההצגה "A Lump in my Throat" אשר עיבדה מטוריו של ג'ון דיימונד, עלתה בפסטיבל אדינבורו ב-2000 ובהמשך הוצגה בבתי תיאטרון אחרים.
ב-2003 עיבדה את ההצגה לדוקו-דרמה עבור BBC Two עם ניל פירסון.
באותה השנה פרסמה את הספר "Once More, with Feeling" אשר כתבה במשותף עם צ'ארלי סקלטון על ניסיונם ליצור את "סרט הפורנו הטוב ביותר אי פעם", בעקבות עבודתם כמבקרי סרטי פורנוגרפיה עבור ה-"Erotic Review".
קורן מיטשל הנחתה שידורי טלוויזיה ורדיו רבים, בעיקר תחת רשת BBC, והיא משתתפת כאורחת קבועה, פנליסטית ואורחת בתוכניות בידור רבות כגון "8 Out of 10 Cats does Countdown" ו"The Last Leg".
מ-2008 היא מנחה את שעשועון הטלוויזיה "Only Connect" ותוכנית הרדיו "Heresy", ומ-2016 את תוכנית הרדיו "Women Talking About Cars" ב-Radio 4. מ-2012 היא משתתפת קבועה בשעשועון Qi.
ב-2004 הייתה לאישה הראשונה שזכתה בתואר בסבב הפוקר האירופי, לאחר שניצחה באליפות אשר התקיימה בלונדון.
ב-2014 הפכה לראשונה אשר זכתה ב-2 תארים בסבב, כאשר ניצחה באליפות אשר התקיימה בסן רמו.
נכון למרץ 2022, קורן מיטשל זכתה בסך של כ-2.5 מיליון דולר מטורנירי פוקר, כשמתוכם כ-1.6 מיליון דולר מהזכיות בסבב הפוקר האירופי.
קורן מיטשל נישאה לקומיקאי והשחקן דייוויד מיטשל ב-2012, וב-2015 נולדה בתם הראשונה.
אביה הוא ההומוריסטן אלן קורן ואחיה הוא העיתונאי גילס קורן.
ויקטוריה יאקובלבנה פיודורובה הייתה שחקנית וסופרת רוסיה-אמריקאית.
היא נולדה זמן קצר לאחר מלחמת העולם השנייה לג'קסון טייט (1898–1978), אז קפטן בצי ארצות הברית, שהיה הנספח הצבאי של ארצות הברית בברית המועצות.
ולשחקנית הרוסייה זויה פיודורובה (1909–1981).
קריירת המשחק שלה נסקה בין השנים 1964-1974 בברית המועצות, לאחר מכן עברה לארצות הברית וגם שם הייתה שחקנית בסרטים וסדרות טלוויזיה.
ויקטוריה פיודורובה כתבה את הספר "בתו של האדמירל" ב־1979, שעוסק ברומן בין הוריה וכן באיחוד בינה לבין אביה.
פיודורובה נולדה ב-18 בינואר 1946 בעקבות רומן של אמה, השחקנים המפורסמת זויה פיודורובה עם הנספח הצבאי של ארצות הברית בברית המועצות, הקצין הבכיר ג'קסון טייט.
באותן שנים, תקופת מסך הברזל, יחסים רומנטיים עם מערביים היו אסורים ונחשבו כ"בגידה במדינה".
למרות המאמצים להסתיר את מערכת היחסים האסורה, השלטונות גילו אודות הקשר.
טייט גורש בחזרה לארצות הברית.
פיודורובה נשלחה ב-27 בדצמבר 1947, למעצר ולאחר שבית המשפט הרשיע אותה בריגול הוטל עליה עונש מאסר במחנות עבודה שהוחלף לכלא בעיר ולדימיר.
בנוסף הוטל עונש גם על כל בני משפחתה המורחבת, העונש היה הרחקה לגלות והחרמת כל הרכוש המשפחתי.
אחיותיה, אלכסנדריה ומריה הוגלו יחד עם ילדיהן ומשפחותיהן לשני כפרים נדחים שונים ל-10 שנים, במהלכן אחותה מריה נפטרה ב-1952. ויקטוריה, בתה בת השנה נשלחה לחיות בכפר נידח בקזחסטן יחד עם דודתה אלכסנדרה אותה חשבה לאמה ועם שני ילדיה, כשהוסתרה ממנה זהותה של אמה הביולוגית.
אמה שוחררה מהכלא, עם מותו של סטלין ב-1955, והיא התאחדה עם בתה בת ה-9.
פרופסור מאוניברסיטת קונטיקט, איירין קירק, למדה על סיפורה של ויקטוריה ב-1959 ובילתה שנים בניסיון למצוא את טייט בארצות הברית.
טייט לא היה מודע לכך שיש לו בת ולמעצר ולמאסר של אהובתו לשעבר.
כשקירק מצאה את טייט ב-1973, היא ארגנה התכתבות בין השניים.
ב-1974 החל טייט במסע לשכנע את הממשלה הסובייטית לאפשר לבתו לנסוע לראותו.
היא קיבלה אישור והגיעה לארצות הברית במרץ 1975 באשרת נסיעה לשלושה חודשים.
היא בילתה מספר שבועות עם אביה בפלורידה.
לאחר שסיימה את בית הספר בשנת 1962, השחקנית לעתיד נכנסה לסטודיו לאמנות דרמטית.
את הופעת הבכורה שלה בסרט היא עשתה בשנת 1964, כשגילמה את התפקיד של טניה (אחיינית של פרופסור קורנילוב) בסרטו של ויטלי אקסיונוב " מוזיקה שחזרה ".
בשנת 1969 סיימה את לימודיה ב-VGIK (סדנתם של בוריס ביביקוב ואולגה פיז'ובה).
בשנת 1964, היא כבר כיכבה בשלושת הסרטים הראשונים שלה.
הצלחתה הגדולה הייתה ב-1965 עם הסרט הרוסי "Two in Love", אשר פורסם ברחבי העולם כולל בארצות הברית תחת השם "בלדה של אהבה".
ויקטוריה קיוותה מאוד שאביה, שאותו חיפשה ללא הצלחה מאז ילדותה (מהרגע שנודע לה עליו), יראה את הסרט ויצור עימה קשר.
אחרי הסרט, שהביא לה תהילה היא כיכבה בסרטים רבים אחרים, כולל עיבוד מ-1970 לספר החטא ועונשו.
מכל ערימת העומדים, היו שניים: "שניים" ו"על אהבה".
כל השאר היה מאוד בינוני.
הרי אתה לא בוחר שם, אומרים לך, ואתה הולך לירות.
אבל אהבתי לשחק, אני לא אכחיש את זה.
ב־1975 ויקטוריה פיודורובה התיישבה בסטמפורד, קונטיקט וניסתה להצליח כשחקנית בארצות הברית.
היא למדה במהירות אנגלית, אבל המבטא הרוסי נשאר מה שמנע ממנה להצליח בהוליווד.
היא הופיעה כרופאה רוסיה בפרק של התוכנית Medical Center בשנת 1975, ובסרט מטרה משנת 1985 כמו גם בפרק של התוכנית מקגייוור ב-1986. כשהבינה כי המקסימום שהיא יכולה להגיע זה תפקידים משניים קטנים (או תפקידי מרגלת רוסיה), היא עזבה את הקריירה של שחקנית.
בשנות ה-80 המאוחרות היא החליטה לנסות להפוך לדוגמנית.
בגלל יופיה הרב היא הופיעה על המסלולים בבגדים של מעצבים אמריקאים, וכן הפכה להיות הפנים של אחת החברות הקוסמטיקה הידועות באותה תקופה, אבל קריירת הדוגמנות שלה לא ארכה זמן רב.
בשנות ה-90, ויקטוריה פיודורובה התרחקה ממשחק בסרטים, והחלה לעסוק בספרות, ציור וקרמיקה אמנותית.
ב-1979 הוציאה ספר ביוגרפי המספר את הרומן בין הוריה, חייהם לאחר הפרידה שנכפתה עליהם וכן האיחוד בינה לבין אביה.
הספר יצא באנגלית וזכה להצלחה רבה, אך לביקורת אצל השלטונות הרוסים בגלל הדרך בה השלטון הרוסי מתואר בספר.
ב־1979 יצא הספר לאור בתרגום לרוסית.
פיודורובה הייתה נשואה 5 פעמים, ונולד לה בן אחד.
נישואיה הראשונים היו עם בנו של הקולנוען התיעודי ג'ורג'י אסאטיאני - אירקלי אסאטיאני (היו נשואים מ-1967 עד 1969) היא פגשה את אירקלי בעת שלמדה בוויג'יק.
הוא היה גם סטודנט בשנה השלישית.
הם התחתנו אבל נישואיהם לא נמשכו זמן רב.
אירקלי היה קנאי וניסה שלוש פעמים להתאבד.
כעבור זמן-מה הכירה ויקטוריה את הכלכלן סרגיי בלגובולין בנו של חברה של אמה.
הם התחתנו תוך זמן קצר אבל הנישואים שוב לא צלחו (היו נשואים מ-1970 עד 1972).
בעלה השלישי היה התסריטאי ולנטין יז'וב (היו נשואים מ-1972 עד 1973) הוא היה הרבה יותר מבוגר מוויקטוריה.
לבסוף הצליחה אימה לגרום לה להתגרש גם מבעלה השלישי.
בקיץ 1975 בזמן שהותה בארצות הברית היא נישאה שוב.
בעלה הרביעי היה הטייס האמריקאי פרדריק פוי, טייס בחברת פאן אמריקן.
הם חיו יחד במשך 17 שנים.
בשנה שלאחר נישואיהם נולד להם בן, ששמו כריסטופר אלכסנדר פיודור פוי, אשר נולד ב-3 במאי 1976. הנישואים הללו שוב הסתיימו.
לאחר מכן התחתנה עם ג'ון ואיר, לו הייתה נשואה עד למותה.
בשנים האחרונות לחייה, השחקנית התגוררה עם בעלה, ג'ון, בבית פרטי בעיירה מאונט פוקונו בפנסילבניה.
היא הייתה חולה תקופה ארוכה - בנוסף לסרטן הריאות, אובחן אצלה גידול במוח - לעיתים רחוקות הופיע בציבור והייתה בקשר רק עם קבוצה קטנה של חברים.
ב-5 בספטמבר 2012, ויקטוריה פדורובה נפטרה בגיל 67 מאמפיזמה בבית החולים של מחוז גריניץ' בפנסילבניה.
בעקבות רצונה של אשתו, ג'ון שרף את גופתה ופיזר את האפר על הפוקנוס.
1970 - החטא ועונשו - אבדוטיה רומנובה
1980 - יומנה של יוליה - יוליה ווזנסקסקיה
1986 - מקגייוור - ויקטוריה טומנובה
בתו של האדמירל ויקטוריה פיודורובה וחזקל פרנקל (1979).
ויקטוריה מרי בוסוול פרנטיס היא התובעת הכללית של אנגליה, פוליטיקאית שמרנית בריטית המכהנת כחברת פרלמנט עבור בנברי מאז 2015.
פרנטיס נולדה בשם ויקטוריה בוסוול בבנברי, וגדלה בחווה המשפחתית בכפר איינהו הסמוך לעיר.
אביה הוא הלורד בוסוול מאיינהו, שהיה חבר פרלמנט מטעם מחוז דאוונטרי מ-1987 עד 2010, ויש לה שתי אחיות.
היא למדה לתואר באנגלית ב-אוניברסיטת לונדון ולתואר במשפטים בקיימברידג', ולאחר מכן הוסמכה לעריכת דין ב-1995.
בנובמבר 2014 נבחרה פרנטיס לייצג את המפלגה השמרנית במחוז, מחוז שבו מחזיקים השמרנים ברציפות מאז 1922. פרנטיס נבחרה לפרלמנט בבחירות הכלליות ב-2015 וכיהנה בוועדה לבחירת שופטים ובוועדת החקיקה של הפרלמנט.
במהלך הקדנציה הראשונה שלה הצביעה פרנטיס נגד הצעת החוק הממשלתית של השמרנים בקריאה השנייה של החוק לסלילת HS2, כביש מהיר שעתיד להשפיע על מחוז הבחירה שלה.
פרנטיס הייתה אחת היוזמות של "שמרנים למען רפורמה באירופה", קבוצה שתמכה בהמשך חברותה של בריטניה באיחוד אירופי, תוך הכנסת תיקונים בבסיס האיחוד.
בהתאם לכך, היא הצהירה שתצביע נגד פרישתה של בריטניה במשאל העם של 2016 על חברותה של בריטניה באיחוד האירופי.
לאחר תוצאות משאל העם והתפטרותו של דייוויד קמרון מראשות הממשלה תמכה פרנטיס במועמדותה של תרזה מיי להחליף אותו בתפקיד, ולאחר בחירתה של מיי מונתה פרנטיס ביולי 2016 כעוזרת לשרים זוטרים במשרד התחבורה.
בבחירות הכלליות של 2017 שמרה פרנטיס על מושבה בפרלמנט.
על אף הצהרות התמיכה שלה במתנגדי הברקזיט, הצביעה פרנטיס בעד תוכנית היציאה מהאיחוד שהציג בוריס ג'ונסון.
בפברואר 2020 הצטרפה פרנטיס למשרד להגנת הסביבה כתת-שרה לענייני חקלאות, דיג ומזון, ושנה לאחר מכן הצביעה בעד הסכם הסחר ושיתוף הפעולה של האיחוד האירופי-בריטניה, בהתאם למדיניות הממשלה, על אף המחלוקות בתחומי אחריותה שכלל ההסכם.
ב-2022 הייתה פרנטיס חברת הפרלמנט הראשונה שאירחה בביתה פליטים אוקראיניים שנמלטו מהמלחמה באוקראינה.
ב-7 בספטמבר 2022 מונתה פרנטיס לשרת העבודה והרווחה על ידי ראש הממשלה ליז טראס, ועם התפטרותה של טראס וכניסתו לתפקיד של רישי סונאק עברה לכהן כתובעת הכללית של אנגליה, ווילס וצפון אירלנד.
פרנטיס נשואה לסבסטיאן פרנטיס, שופט בבית המשפט לחדלות פירעון וחברות, אותו הכירה במהלך לימודיהם המשותפים באוניברסיטת קיימברידג'.
לזוג שתי בנות והם מתגוררים בסומרטון, אוקספורדשייר.
ויקי ברלין טרפ היא שחקנית דנית הידועה בעיקר בהופעתה בסרט זוכה הפרסים משולש העצבות.
נולדה בשם ויקי ינסן באלסינור, דנמרק.
ב-2001 סיימה הכשרה בת 3 שנים למשחק בבית הספר לקולנוע ותיאטרון הולברגס בדנמרק.
בשנת 2002 התחילה לבצע מופעי סטנד-אפ.
באותה שנה היא זכתה במקום השלישי בתחרות הסטנדאפ הדנית DM.
בשנת 2004 הצטרפה לצוות הסאטירה של התוכנית P3 The Service .
בסתיו 2004, היא הופיעה כשחקנית וסאטיריקנית ב-40 תוכניות של הערב הגדול של גינטברג.
בשנת 2007, עשתה את הופעת הבכורה שלה בסדרה Tjesenden יחד עם עמיתה לסטנדאפ מייקל כריסטיאנסן.
השניים כתבו ושיחקו בעשרה פרקים.
מ-23 בפברואר 2009 ועד חג המולד 2009, ויקי ברלין הייתה אחת משלושת המארחות בצוות הרדיו של נובה מורגן ב-Nova FM, יחד עם מסורן מאלינג ודניס רבן.
ברלין שיחקה בכמה רביוז, (מחזות זמר תיאטרליים) לאורך הקריירה שלה.
ב-2022 שיחקה בתפקיד פאולה בסרט השוודי "משולש העצבות" של הבמאי רובן אוסטלונד.
הסרט הוקרן בפסטיבל קאן וזכה בפרס דקל הזהב וכן היה מועמד ל-3 פרסי אוסקר בטקס פרסי האוסקר ה-95.
ויקטוריה קלארק היא שחקנית, זמרת ובמאית אמריקאית זוכת פרס טוני.
קלארק נולדה וגדלה בדאלאס, טקסס.
מאוחר יותר היא סיימה את לימודיה באוניברסיטת ייל ב-1982, שם השתתפה במספר הפקות של גילברט וסאליבן וביימה הפקה של "Ruddigore" עבור "אגודת ייל לגיברלטר ושאלבן".
לאחר לימודיה בקולג', למדה קלארק בתוכנית לתואר שני בתיאטרון מוזיקלי של אוניברסיטת ניו יורק כבמאית תיאטרון.
בזמן שהיא ממשיכה לביים, המוקד העיקרי שלה עבר לשירה ומשחק.
תפקידי הבמה הבולטים של קלארק כוללים הופעות במחזות זמר שונים בברודוויי כמו "ברנשים וחתיכות", "טיטאניק", "קברט" ו"איך להצליח בעסקים מבלי להתאמץ", כמו גם במספר רב של הפקות אוף-ברודוויי, סיבובי הופעות לאומיים והפקות תיאטרון אזוריות.
בשנת 2005, קלארק זכתה לשבחי המבקרים וזכתה במספר פרסים, כולל פרס טוני, על גילומה של מרגרט ג'ונסון במחזמר "האור בפיאצה".
היא גם הופיעה בהפקות כמו "Follies", "Prayer for My Enemy" ו-"סינדרלה", וזכתה במועמדויות נוספות לפרס הטוני.
מלבד עבודתה בתיאטרון, קלארק הופיעה בסרטים, דיבבה סרטי אנימציה ושיחקה בפרקי טלוויזיה שונים.
היא השתתפה בכמה אלבומי מחזמר והוציאה אלבום סולו משלה, "Fifteen Seconds of Grace", ב-2008.
בחייה האישיים, קלארק נישאה לתומס ריידי ב-2015 ויש לה בן בשם טי.
קלארק גילמה את קימברלי אקימבו בהפקת המחזמר "קימברלי אקימבו" באוף ברודוויי.
מאוחר יותר ההפקה עשתה את הופעת הבכורה שלה בברודוויי ב-2022, מה שהביא לזכייה השנייה של קלארק בפרס הטוני.
1996: הגיבן מנוטרדאם – מקהלה, דיבוב
1997: היפה והחיה 2: חורף קסום – מקהלה, דיבוב
1997: אנסטסיה – אנסמבל, דיבוב
2003: חוק וסדר: מדור מיוחד – מרגרט מליה, פרק אחד
2001: סוויני טוד: הספר השטן מרחוב פליט – קבצנית, סרט טלוויזיה
2014: הומלנד – אלן מתיסון, פרק אחד
2016: האישה הטובה – שאנון ג'אנדרמן, פרק אחד
2021: הרשימה השחורה – גברת פרנץ', 2 פרקים
1987: עלובי החיים – מאדאם ת'נרדייה
1992: ברנשים וחתיכות – מרת'ה
1995: איך להצליח בעסקים מבלי להתאמץ – סמית'י
1999: קברט – העלמה קוסט, פריצי
2004: האור בפיאצה – מרגרט ג'ונסון
2021: קימברלי אקימבו – קימברלי לבאקו
ויקטוריה, ליידי סטארמר היא פרקליטה יהודייה-בריטית ואשתו של סר קיר סטארמר, ראש ממשלת בריטניה ומנהיג מפלגת הלייבור.
היא ילידת-אנגליה ועורכת דין במקצועה, וכיום עובדת בשירות הבריאות הלאומי (ה-NHS) של הממלכה המאוחדת.
נולדה בשם ויקטוריה אלכסנדר (Victoria Alexander) בלונדון שבאנגליה, ב-1973 או ב-1974, וגדלה בגוספל אוק שבצפון-מערב לונדון.
אביה ברנרד, מרצה לכלכלה, נולד בהאקני שבאנגליה ב-1929 למשפחה יהודית-פולנית שהיגרה לבריטניה בטרם פרוץ מלחמת העולם השנייה.
אמה, ברברה, רופאה בקהילה ב-NHS שמתה ב-2020, התגיירה עם נישואיה.
לסטארמר יש אחות גדולה בשם ג'ודית'.
היא התחנכה בבית הספר צ'אנינג בהייגייט שבלונדון, ולאחר מכן סיימה תארים במשפטים ובסוציולוגיה באוניברסיטת קארדיף, שם הייתה נשיאת אגודת הסטודנטים בין השנים 1994 ו-1995.
סטארמר תומכת במפלגת הלייבור לפחות מאז שנות לימודיה, והשתתפה במחאה נגד הרפורמות בחינוך של מזכיר החינוך השמרני דאז, ג'ון פאטן, במהלך כהונתה כקצינת החינוך והרווחה של אוניברסיטת קרדיף ב-1993.
סטארמר הוסמכה כעורכת דין כארבע שנים לאחר סיום לימודיה, ועבדה עבור Hodge Jones & Allen, משרד עורכי דין בסוהו המתמחה בפשעי רחוב.
מאז שהתחתנה עבדה בתחום הבטיחות והגיהות בתעסוקה ב-NHS הבריטי.
היא עתידה להמשיך בתפקיד זה לאחר שבעלה נבחר לראשות הממשלה של הממלכה המאוחדת.
ויקטוריה פגשה את קיר סטארמר, שהיה אז פרקליט בכיר ב-Doughty Street Chambers, בתחילת שנות ה-2000, ועל פי הדיווחים אמרה "מי לעזאזל הוא חושב שהוא?" לאחר השיחה הראשונה שלהם.
השניים התקרבו, התארסו ב-2004 ונישאו ב-6 במאי 2007 באחוזת פנס שבאסקס.
לבני הזוג שני ילדים, בן שנולד שנה לאחר חתונתם, ובת שנולדה שנתיים לאחר מכן.
הם מגדלים את שני ילדיהם גם על ברכי היהדות, בהתאם לדת בה גדלה אמם.
היא ובעלה גידלו את ילדיהם כצמחונים עד גיל 10, ואז אפשרו להם לבחור אם לאכול בשר.
היא שמרה על פרופיל נמוך יחסית במהלך הבחירות הכלליות של 2024, לאחר שנמנעה מלא להופיע בקמפיין הפוליטי של בעלה.
ויקטוריה שוורץ (נולדה ב-1974) היא שחקנית ישראלית.
שוורץ נולדה באוקראינה, ולמדה משחק בניסן נתיב.
ב-1997 שיחקה בתפקיד ראשי בסרט "קלינקה מיה" שביים איתן לונדנר.
ב-1998 שיחקה בסרט "קרקס פלשתינה" בתפקיד קרלוטה.
בשנים 1998–2001 שיחקה במשך 3 עונות בסדרת הטלוויזיה של ערוץ 2 "טירונות" גילמה את דמותה של ז'ניה.
ב-1999 הופיעה בסדרת הטלוויזיה "פאזל" בתור בחורה.
באותה השנה גם השתתפה בסדרת הטלוויזיה "מנדל וגורנשטיין חקירות בע"מ" בתפקיד נטשה.
ב-2000 התארחה בפרק הראשון של העונה הרביעית של הסדרה הקומית ששודרה בערוץ 2 "שמש" גילמה את מימד.
ב-2001 התארחה בטלנובלה של ערוץ ויוה "לגעת באושר" בתפקיד רופאה בתינוקייה.
באותה השנה גם הצטלמה לשער ראשי בעיתון "לאשה".
ב-2006 השתתפה בסדרת הילדים של ערוץ הופ!
"סיפורה של מדינה עם סבא טוביה" גילמה דמויות שונות.
ב-2011 התארחה בסדרת הקומית של ערוץ 2 "סברי מרנן" בתפקיד גולדי.
ב-2000 ניהלה מערכת יחסים עם השחקן הראל נוף.
ויקטוריה לופז סרנו פליקס (בספרדית: Victoria López Serrano Felix; נולדה ב־26 ביולי 2006) היא כדורגלנית ספרדייה, המשחקת בעמדת הקשר התקפית וקיצונית בקבוצת ברצלונה מהליגה הספרדית הבכירה לנשים ובנבחרת ספרד בכדורגל נשים.
בנוסף, היא משחקת גם בקבוצת המילואים ברצלונה ב' (נשים).
זוכת פרס הקופה עבור שחקניות צעירות, 2025.
לופז החלה את הקריירה שלה במחלקת הנוער של מדריד סי אף אף בשנת 2015, שם בלטה כאחת מהכישרונות הצעירים המבטיחים ביותר בכדורגל הנשים הספרדי.
היא ערכה את הופעת הבכורה שלה בליגה הבכירה בגיל 15, והפכה לשחקנית הצעירה ביותר ששיחקה אי פעם בליגה הראשונה של ספרד לנשים.
בשנת 2022 עברה לברצלונה, שם שברה מספר שיאי מועדון בעקבות גילה הצעיר – בתור השחקנית הצעירה ביותר שפתחה בהרכב הקבוצה הבכירה, הראשונה שהופיעה בליגת האלופות עבור כל אחת מקבוצות ברצלונה, והצעירה ביותר שכבשה ולקחה חלק במשחק הקלאסיקו (נשים או גברים).
עם ברצלונה, זכתה בשתי אליפויות ליגה, שני גביעי סופרקופה דה אספניה לנשים, גביע המלכה אחד, ושני תוארי ליגת האלופות לנשים.
כמו כן, זכתה פעמיים באליפות הליגה השנייה לנשים עם קבוצת המילואים של המועדון.
בשנת 2024 ערכה את הופעת הבכורה שלה בנבחרת הבוגרת, והפכה לשחקנית הצעירה ביותר ששיחקה במדיה.
במשחקה השני במדי הנבחרת, זכתה עם ספרד בגמר ליגת האומות לנשים לשנת 2024.
ויקטוריה לופז סרנו פליקס נולדה ב־26 ביולי 2006 בשכונת ואייקאס שבמדריד, ל- ישוּס לופז סרנו פרס, יליד ספרד, ול - ג'וי פליקס, ילידת ניגריה.
אמה של לופז ניהלה עסק עצמאי במהלך ילדותה המוקדמת, אך נאלצה לסגור אותו בעקבות המשבר הכלכלי של 2008.
ללופז אח גדול, עמו נהגה לשחק כדורגל מגיל ארבע.
בהמשך הצטרפה לקבוצות מאורגנות לבנות, ושיחקה לעיתים קרובות מול שחקניות שהיו מבוגרות ממנה בארבע שנים.
בשנת 2018, כאשר הייתה בת 11, נפטרה אמה מגידול במוח.
בתקופה בה שהתה האם לתקופות ממושכות בבית החולים, נשיא מדריד סי אף אף ושחקניות הקבוצה סייעו בליווי לופז לאימונים ומהם, מאחר שאביה לא היה מסוגל לעשות זאת.
לופז מרבה להקדיש שערים לזכר אמה — לעיתים קרובות היא מביטה לשמיים ומצביעה למעלה מיד לאחר כיבוש שער.
הניסיון הראשון של ויקי לופז בכדורגל היה כששיחקה כבלם בקבוצת כדורגל 7 שחקנים לבנות, סי די ספורט וילה, שבסיסה בוולקאס.
במקביל למעברה לקבוצות כדורגל לבנות, היא פגשה את אלבה מלדו, קפטנית מועדון מדריד סי אף אף ומאמנת בחלק מהקבוצות הצעירות של המועדון.
מלדו ניסתה לשכנע את ויקי להצטרף לנבחרת הנוער של מדריד סי אף אף, אך היא ומשפחתה רצו לשמור עליה בקבוצה יחד עם חבריה.
ויקי שיחקה ב-סי די ספורט וילה חצי עונה, ואז אביה הוציא אותה מהקבוצה בגלל קשיים בלימודים ובגלל ריבים עם אחיה, והחליטה להפסיק לשחק כדורגל למשך חצי שנה.
בזמן הזה, היא החלה לעסוק ברכיבה על סוסים.
לאחר מכן, ויקי השתתפה בקמפ מעין קיץ של ריו ואלקנו, שם זכתה להתאמן תחת מאמנת פאלומה לאסרו, שהציעה לה להצטרף לנבחרת הצעירה של המועדון.
בסופו של דבר, היא הצטרפה קבוצת מדריד סי אף אף.
לופז הצטרפה לנבחרת הצעירה של מדריד סי אף אף בגיל 9. בשנת 2019, היא שיחקה בליגת פרומסס הראשונה, טורניר שנערך בין קבוצות נוער של רוב המועדונים הספרדיים, שם היא כיכבה וזכתה בתואר שחקנית הטורניר לאחר שהבקיעה שבעה שערים, כולל שלושער בגמר.
בעונה 2020–2021, היא הבקיעה 60 שערים ב-17 משחקים במסגרת הליגה הצעירה.
לופז הוזמנה לקבוצה הבוגרת בספטמבר 2021, בגיל 15, והפכה לשחקנית הצעירה ביותר בהיסטוריה של המועדון שהשתתפה בליגת העל הספרדית לנשים.
היא ערכה את הופעת הבכורה שלה במשחק נגד אתלטיק בילבאו, והחליפה את השחקנית גייסה בדקה ה-73.
ב-26 ביולי 2022, ויקי לופז הצטרפה לברצלונה לחוזה של חמש שנים.
בתחילה שיחקה בקבוצת ברצלונה ב', אך גם הצטרפה למשחקים עם הקבוצה הבוגרת.
הופעת הבכורה שלה בקבוצה הבוגרת הייתה ב-17 בספטמבר 2022, נגד א.י.ד.
טנריף, והיא הפכה לשחקנית הצעירה ביותר בתולדות ברצלונה בהיסטוריה המקצועית.
בנובמבר 2022, היא הפכה לשחקנית הצעירה ביותר להשתתף במשחק "הקלאסיקו" בניצחון 4–0 על ריאל מדריד.
ב-21 בדצמבר 2022, היא הפכה לשחקנית הצעירה ביותר בתולדות ברצלונה לשחק בליגת האלופות, תוך שהיא שברה את שיאו של אנסו פאטי.
בחודש ינואר 2023, ויקי הפכה לשחקנית הצעירה ביותר בתולדות ברצלונה להבקיע שער, כשכבשה את השער השישי בניצחון 7–0 על לבנטה לאס פלאנס.
לופז החלה לשחק עבור הנבחרות הצעירות של ספרד בשנת 2021. היא הייתה חלק מסגל נבחרת הנערות עד גיל 17 שהגיעה פעמיים לגמר אליפות אירופה בכדורגל נשים עד גיל 17, בשנים 2022 ו-2023, אך הפסידה בשניהם.
בגביע העולם בכדורגל נשים עד גיל 17 – 2022, שהתקיים בהודו, לופז הובילה את הנבחרת לזכייה בטורניר תוך שהיא מצטיינת במיוחד, וזכתה בכדור הזהב של הטורניר – פרס לשחקנית המצטיינת.
היא סיימה את הטורניר עם שלושה שערים וחמישה בישולים, כולל שער בגמר מול קולומביה שהבטיח את הניצחון.
לופז ערכה את הופעת הבכורה שלה בנבחרת ספרד הבוגרת בשנת 2024, בגיל 17 בלבד, ובכך הפכה לשחקנית הצעירה ביותר בתולדות הנבחרת ששיחקה במדי הקבוצה הבכירה.
הופעתה הראשונה הגיעה במשחק חצי גמר ליגת האומות נגד הולנד, שם נכנסה כמחליפה.
בהופעתה השנייה, שנערכה בגמר המפעל נגד צרפת, זכתה יחד עם ספרד בתואר הראשון שלה בנבחרת הבוגרת – ליגת האומות לנשים 2024.
מרקוס פיאווניוס ויקטורינוס היה קיסר בפרובינקיות הגאליות בין השנים 269–271, לאחר שלטונו הקצר של מרקוס אורליוס מריוס.
הוא נרצח על ידי בעל קנאי שאת אשתו ניסה לפתות.
הוא נולד כנראה באוגוסטה טרוורורום (טריר) למשפחה גאלית בעלת אמצעים, מעמד וייחוס.
הוא היה חייל תחת פוסטומוס, הראשון מבין אלה המכונים "קיסרים גאלים".
בשנת 265 החזיק במשרת טריבון של חיילים פרייטוריאנים (tribunus praetorianorum), ובשנת 267 החזיק יחד עם פוסטומוס בתפקיד קונסול מן המניין (של גאליה).
ייתכן גם שפוסטומוס העלה אותו לאחר מכן לתפקיד מפקד המשמר הפרייטוריאני .
זמן קצר לאחר דיכוי מרד של לייליאנוס בשנת 269, נרצח פוסטומוס על ידי חייליו שלו, שמינו את מריוס לקיסר במקומו.
בסתיו 269 התנשא ל"קיסר" ו"אוגוסטוס", לאחר שתכנן את מותו של מריוס.
הוא הוכרז כקיסר על ידי הכוחות שהיו ממוקמים באוגוסטה טרוורורום.
דאגתו העיקרית הייתה למנוע מהפרובינקיות המערביות להיכנע לשלטון המרכזי של האימפריה הרומית, עובדה שהובהרה לו כבר מהשבועות הראשונים, כאשר רק הפרובינקיות גאליה , גרמאניה ובריטניה הכירו בו.
היספניה נטשה את האימפריה הגאלית והכריזה על נאמנותה לקלאודיוס גותיקוס.
קלאודיוס שלח לאחר מכן את המצביא הנאמן שלו פלקידיאנוס לדרום-מזרח גאליה עם הוראות להביא כמה שיותר מהערים המתנדנדות.
מהר מאוד פלקידיאנוס כבש את קולארו (גרנובל), אך לא המשיך הלאה.
נוכחותו של פלקידיאנוס המריצה את העיר אוגוסטודונום האידואורום (Augustodunum Haeduorum, אוטן) לנטוש את ויקטורינוס ולהכריז על כוונתה להצהיר על תמיכתה בקלאודיוס גותיקוס.
זה אילץ את ויקטורינוס לצעוד דרומה ולהטיל מצור על העיר, שנפלה לידיו לאחר שבעה חודשים, ולאחר מכן חייליו בזזו והרסו אותה.
ויקטורינוס חזר לקולוניה קלאודיה ארה אגריפיננסיום (קלן) בניצחון.
ישנן ראיות המצביעות על כך שקלאודיוס חווה קשיים מסוימים במזרח, שגם הם העסיקו את תשומת לבו.
בתחילת שנת 271 נרצח ויקטורינוס סמוך לקולוניה אגריפינה (קלן) על ידי אטיטיאנוס (Attitianus), אחד מקציניו, שוויקטורינוס לכאורה פיתה את אשתו.
מכיוון שהמניע היה אישי ולא פוליטי, אמו של ויקטורינוס, ויקטוריה (או ויטרוביה), יכלה להמשיך להחזיק בשלטון לאחר מותו והיא דאגה להאלהה שלו, ולאחר תשלום ניכר לחיילים, גם למינויו של טטריקוס הראשון כיורשו.
נראה שמפקד צבאי נוסף הוכרז כקיסר דומיטיאנוס השני , אך הוא סולק במהרה.
ויקטורינוס מופיע בין שלושים הטיראנים ב"היסטוריה אוגוסטה".
בחיבור זה, שמהימנותו מפוקפקת, יש גם תיאור קצר של ויקטורינוס הצעיר, לכאורה בנו של ויקטורינוס, שמונה לקיסר על ידי משפחתו ביום בו נרצח אביו, ונהרג מיד לאחר מכן על ידי החיילים.
בהיסטוריה אוגוסטה נכתב גם כי האב והבן נקברו ליד קולוניה קלאודיה ארה אגריפיננסיום בקברי שיש.
ויקטורינוס הצעיר היה אוזורפטור בדיוני, אשר נכלל ברשימת שלושים הטיראנים ב"היסטוריה אוגוסטה", שם נטען כי התנשא נגד הקיסר הרומי אורליאנוס.
על פי הפרק בהיסטוריה אוגוסטה המתאר את "שלושים הטיראנים", שלעיתים קרובות אינו אמין, לקיסר האימפריה הגאלית ויקטורינוס היה בן בשם ויקטורינוס, אשר הוכרז כ"קיסר" על ידי אביו או סבתו ויקטוריה רגע לפני מותו של ויקטורינוס האב, אך נהרג בעצמו על ידי חייליו לצד אביו.
ויקטורינוס הצעיר אינו ידוע ממקורות כתובים אחרים ששרדו, ואין כל ראיה לכך שהיה קיים.
ויקינגים (Viking) היו יורדי ים, ברובם שבטים צפון-גרמאניים דוברי נורדית עתיקה שמקורם בסקנדינביה.
הם נהגו לערוך פשיטות על חופי צפון אירופה, מערב אירופה והאיים הבריטיים, כמו גם לאורך הנהרות במזרח אירופה עד לים הכספי, מסוף המאה ה-8 עד המאה ה-11. יעילותם וכיבושיהם נודעו ברחבי אירופה והם הפכו לאימת חופיה המערביים של היבשת.
במקביל לכישורי הלחימה שלהם היו הוויקינגים ידועים גם כסוחרים ומתיישבים.
הם התיישבו בארצות זרות והיו סוחרים ובעלי מלאכה.
התקופה הוויקינגית החלה בזמן הפשיטות הראשונות, בשלהי המאה השמינית, ונמשכה עד כיבוש ממלכת אנגליה על ידי "ויליאם הכובש", מלך הנורמנים.
את התקופה הזו, של התפשטות ונדידת שבטים צפון-גרמאניים מסקנדינביה, ניתן לראות כשלב מאוחר יותר של נדידת השבטים הגרמאניים, הסלאבים ואחרים, שהתרחשה בין המאה הרביעית למאה התשיעית לספירה.
"ויקינגים" הוא כינוי ליורדי ים שעסקו (בין היתר) בשוד, ולא לקבוצה שבטית.
מעבר לכך, הוויקינגים היו קבוצות, לרוב ללא מוצא אתני משותף, שהתאגדו סביב מנהיג צבאי אחד.
בתהליך של אתנו-ג'נסיס לאורך הדורות, נוצרה קבוצה בעלת מאפיינים תרבותיים דומים.
בשפה הנורדית של ימי הביניים, "Viking" היה מסע שוד או מלחמה ימי, ושודדים או לוחמים יורדי ים נקראו Vikingr.
בין ההשערות שעלו למקור הביטוי ניתן למנות את המילים "מפרצון" (Vic בנורדית עתיקה) או "מחנה צבאי ארעי" (Wic באנגלית עתיקה).
באנגלו-סקסונית של המאה השמינית, משמעות שם העצם Wicingsceaoa היה "פיראטיות".
ברונות עתיקות שנחקקו על סלע בשוודיה במאה ה-11, נכתב כי "טוֹלָה הציבה את האבן הזאת לזכר בנה גֵייר, גבר טוב ואמיץ שנפל במהלך ויקינג." במקורות רואים גם שמות חלופיים רבים אחרים.
הוויקינגים אשר פשטו על מזרח אירופה והאימפריה הביזנטית כונו על ידי הסלאבים והיוונים הביזנטיים בשם "ורנגים".
האנגלו-סקסונים קראו להם גם "דֶנים", הפרנקים כינו אותם "נורמנים" (אנשי הצפון, ומכאן שם הנחלה בצרפת שניתנה להם, נורמנדי).
בערבית הם נקראו "רוסים", על שם ממלכת רוּס שהקימו, ובאירית עתיקה "גאלים" (זרים).
בתרגום נורווגי של התנ"ך מהמאה ה-13, תורגם הפסוק מספר מלכים: , כ-á því sama ári herjaðu ",nökkurir víkingar af ríki Moab á Israelitas, שפירושו: "באותה שנה, הגיעו ויקינגים מממלכת מואב כדי לשדוד את בני ישראל".
מכאן ניתן ללמוד כי בסקנדינביה ויקינגים היו פשוט שודדים, בלי קשר הכרחי לקבוצה אתנית כלשהי.
במקרים אחרים, שימש המושג לתיאור בריונים, עובדי אלילים או נוצרים ש"סטו מדרך הישר".
הוויקינגים לא היו בהכרח סקנדינביים – רבים מהם היו ככל הנראה סלאבים, באלטים או בני עמים אחרים.
כך, למשל, בכתובת שוודית מהמאה ה-13:
"והם הפליגו מערבה לאורך הים [הבלטי], ואז תקפו אותם ויקינגים אסטונים".
אמונת הוויקינגים הייתה פגאנית והתבססה על המיתולוגיה הנורדית.
הם האמינו כי מוות בקרב הוא המוות המהולל ביותר ורק מי שמת מוות כזה זכאי להגיע לוולהאלה, גן העדן של הלוחמים.
כל ויקינגי נולד עם תג מחיר, ששוויו נקבע לפי המעמד בו הוא נולד, וזה המחיר שאותו לדוגמה היה מחויב רוצח לשלם למשפחה של הנרצח.
עם זאת, לאור העובדה כי החברה הוויקינגית הייתה ניידת מבחינה מעמדית, תג מחיר זה לא היה קבוע.
על אף שלא ניתן היה לרדת מתחתיו, ניתן היה לעלות.
האדם התקדם בחברה על פי כישוריו, וגם אם נולד למעמד נמוך, לא בהכרח נשאר במעמד זה.
כישורים מסוימים כמו כושר גופני טוב וכוח פיזי, יכולת להשתמש במגוון כלי נשק, יכולת לקרוא ולדבר כמה שפות וידע במלאכות מסוימות, היו יכולים להעלות את ערכו של האדם הוויקינגי.
בניגוד לתפיסה המקובלת על דמות הוויקינגים כפראים מוזנחים, השתמשו הוויקינגים בכלים דוגמת מסרק, סכין גילוח, מלקטת וכדומה, ומנהג נפוץ היה לסרק את שיערם בכל יום.
דימוי נוסף שככל הנראה שגוי הוא ששערם היה בהיר.
על פי בדיקות גנטיות נראה שבדרך כלל היה שחור.
הוויקינגים באנגליה אף זכו למוניטין של מתנקים כפייתיים שכן נהגו להתרחץ פעם בשבוע, בניגוד לאנגלו-סקסונים.
עם זאת, ישנם גם דיווחים סותרים.
הנוסע והדיפלומט הערבי אחמד אבן פדלאן, שביקר את הוויקינגים ברוּס ותיעד את מנהגיהם, כתב שהם אומנם "יפים ובעלי גוף מושלם", אולם גם "המטונפים ביותר מבין ברואיו של אללה".
ניתן לייחס את הבדל זה לכך שמנהגי המוסלמים כללו התנקות יומית, בניגוד לוויקינגים.
אבן פדלאן תיאר גם באריכות את מנהגם של הוויקינגים לשרוף את מתיהם בתוך סירה, ואת קורבנות האדם שהקריבו (במקרה זה, שפחה צעירה שנחנקה למוות, "מרצונה", כביכול, על גופת אדוניה).
גם מקורות אחרים מדווחים שהוויקינגים נהגו להקריב קורבנות אדם לאל אודין, לרוב בתלייה.
התלויים נחשבו כשייכים לאל אודין, ובעלי כוחות ניבוי כמותו, משום שהם מרחפים בין עולם האדם לעולם האלים.
אמונה זו מתקשרת למיתוס הנורדי הידוע, לפיו אודין תלה את עצמו על עץ העולם יגדראסיל ו"הקריב את עצמו לעצמו" כדי להשיג ידע נבואי על אחרית הימים.
הוויקינגים דיברו נורדית עתיקה וכתבו באמצעות האלפבית הרוני.
כמו רוב הסקנדינבים היו גם הוויקינגים תחילה ציידים, חוואים ודייגים אשר חיו בקהילות אוטונומיות קטנות.
עם פיצוץ האוכלוסין בסקנדינביה, התגלעו עימותים פנימיים והתעורר הצורך בשווקים חדשים למסחר.
אז החלו חלק מהשבטים לחפש את פרנסתם בים ולהתנחל בחופי הים הצפוני והים הבלטי.
כך הפכו חלק מהם ל"וויקינגים", יורדי ים ובוני ספינות מעולים.
כלי השיט העיקרי של הוויקינגים היה הספינה הארוכה.
הדגם דומה לגליאה עם הבדל משמעותי אחד: הספינה הארוכה התאימה למסע ארוך באוקיינוס.
ספינותיהם הארוכות באופן בולט היו בנויות בעיקר מעץ אלון וכללו 40–60 חותרים.
לכל ספינה היה תורן בודד ועליו מפרש מרובע, ודפנותיה היו מכוסות מגנים.
כל ספינה הייתה זוויתית בשני צדיה כך שיכלה לנוע קדימה ואחורה מבלי להסתובב.
הוויקינגים היו עורכים את פשיטותיהם עם בוקר מן הים על יישובים לחופי אירופה, הם נהגו לבזוז אותם ואחר להעלותם באש.
בטרם היה מגיע כוח סיוע להגן על היישוב, כבר היו הוויקינגים מפליגים אל לב הים בספינותיהם.
הציים הוויקינגיים לא היו גדולים, אך היות שלמדינות באירופה המערבית לא היו ציי מלחמה שיכלו להילחם בהם, כוחו של הצי הוויקינגי היה כה גדול, עד שאפילו האימפריה הביזנטית סבלה מהם.
במרוצת הזמן השתלטו הוויקינגים על שטחים נוספים מחוץ לארצותיהם והחלו להתיישב בהם.
אימתם של הוויקינגים על תושבי אירופה הייתה כה גדולה, עד שלעיתים, היו תושבי היישובים נמלטים כשרק התקרבו הוויקינגים לאזור, וכך כבשו הלוחמים שטחים חדשים ללא מאמץ.
סיפורי הפשיטות, הקרבות והתגליות תועדו בסאגות הנורדיות, שתחילה עברו מפה לאוזן, ובתקופה מאוחרת יותר הועלו על הכתב.
ידוע גם על פלישות ויקינגיות בים התיכון.
הוויקינגים ניווטו על פי השמש והכוכבים, ונסחפו כאשר היה יורד הערפל, לכן הקפידו רוב הזמן לשוט בטווח ראייה מהחופים.
ככל שהתרחבה ההיכרות של הוויקינגים עם התרבויות האירופאיות, הם הושפעו מהן, והחברה שלהם נהייתה עשירה יותר.
הוויקינגים שנודעו כיורדי ים וכדייגים, החלו גם לעבד את האדמה, ובחלוף הזמן נודעו גם בקשרי מסחר עם ערים רבות.
וכך, מעמד הסוחרים התחיל להשפיע יותר מאשר מעמד הלוחמים שהיה השליט עד אז.
קמו התיישבויות קבע נורדיות במקומות דוגמת בריטניה, נורמנדי שבצרפת ופנים רוסיה ואוקראינה.
סגנונו הלוחם של העם הוויקינגי השתנה, ורבים מהם פנו לעסוק במסחר, בחקלאות ובגילוי ארצות.
על אף זאת, היו כאלה שהמשיכו להתקיים בעיקר משוד, דבר שניכר בביצורים של ערים נורדיות באותה תקופה, שנאלצו להתגונן מפני לוחמים מבני עמן.
קבוצות ויקינגים החלו נודדות מערבה, ואחת מהן, בהנהגת לייב אייריקסון, הגיעה לאיסלנד.
קבוצה אחרת הגיעה לניופאונדלנד שבצפון אמריקה (זמן רב לפני קולומבוס) שנקראה בפיהם וינלנד, והקימו בה מושבות לאורך החוף.
על פי העדויות שנותרו ועל פי ממצאים בשטח נראה שהם נהדפו עקב פשיטות של שבטי אינדיאנים מקומיים.
קבוצות אחרות, שכונו ורנגים, נדדו מזרחה, וקיימו יחסי מסחר עם קיסרי ביזנטיון.
חלק מהם אף עבדו כשכירים במשמר ראש הקיסר.
היו אלו חיילי "המשמר הוורנגי" מטיל-האימה, החיילים המובחרים ביותר בצבא הביזנטי.
הוויקינגים עסקו במסחר במדינות ברחבי העולם הידוע והייתה להם השפעה עמוקה על ההתפתחות הכלכלית של אירופה וסקנדינביה.
העולם הוויקינגי לא הכיר את השימוש במטבעות ממתכת זולה, והתבסס בעיקר על מטבעות זהב, ומתכות יקרות (כמו כסף).
כסף היה המתכת הנפוצה ביותר במשק הוויקינגי, וזהב שימש גם במידה מסוימת.
כסף הועבר ממקום למקום בעיקר בצורה של מטיל זהב, תכשיטים ואביזרים.
מספר רב של מטמוני מטבעות מתקופת הוויקינגים נחשפו, בסקנדינביה ובארצות בהן הסחר התקיים.
סוחרים נשאו מאזניים קטנים, מה שאפשר להם למדוד משקל בצורה מדויקת מאוד, כך שניתן היה לקיים מסחר בשיטה מדויקת מאוד של מסחר והחלפה, גם ללא מטבע רגיל.
תבלינים הושגו מסוחרים סינים ופרסיים, שנפגשו עם הסוחרים הוויקינגים ברוסיה.
הוויקינגים השתמשו בתבלינים ועשבי תיבול תוצרת בית כמו קימל, טימין, חזרת וחרדל, אך הוויקינגים ייבאו קינמון.
זכוכית זכתה להערכה רבה על ידי הנורדים.
הזכוכית המיובאת נעשתה לעיתים קרובות לחרוזים לקישוט ואלה נמצאו באלפים.
העיר אווס בסקניה ועיר השוק העתיקה ריבה היו מרכזים מרכזיים לייצור חרוזי זכוכית.
משי היה מצרך חשוב מאוד שהושג מביזנטיון (איסטנבול של ימינו) ומסין.
המשי היה מוערך על ידי תרבויות אירופאיות רבות באותה תקופה, והוויקינגים השתמשו בו כדי לציין מעמד כמו עושר ואצילות.
רבים מהממצאים הארכאולוגיים בסקנדינביה כוללים משי.
יין יובא מצרפת וגרמניה כמשקה של עשירים, ונחשב כיוקרתי יותר מהבשר והבירה הרגילים.
כדי להתמודד עם ייבוא יקר ערך זה, הוויקינגים ייצאו מגוון גדול של סחורות.
ענבר – השרף המאובן של עץ האורן – נמצא לעיתים קרובות בים הצפוני ובקו החוף של הים הבלטי.
הוא הפך לחרוזים וחפצי נוי, לפני שנסחר.
פרווה יוצאה כיוון שהיא סיפקה חום.
יצוא הפרוות כלל פרוות של דלק אירופי, שועלים, דובים, לוטרות ובונים.
הוויקינגים היו אורגים מיומנים, וייצאו בד וצמר באיכות גבוהה.
החוף המערבי של נורווגיה סיפק פוכים ולפעמים נוצות נקנו מהסאמים.
פוך שימש למצעים ולבגדים מרופדים.
ציד עופות על מדרונות התלולים והצוקים הייתה עבודה מסוכנת ולעיתים קרובות הייתה קטלנית.
בפשיטות שלהם, הוויקינגים לכדו אנשים רבים, ביניהם נזירים ואנשי דת.
לעיתים הם נמכרו כעבדים לסוחרים ערבים תמורת כסף.
במהלך השנים התפלגו השבטים הוויקינגיים ללאומים שונים ובימינו צאצאיהם חיים בדנמרק, בשוודיה, בנורווגיה ובאיסלנד; הדבר בא לידי ביטוי בין השאר, בהבדלים הלשוניים בין שפות הארצות שמקור כולן בנורדית העתיקה.
שיעור ניכר מהאוכלוסייה של בריטניה, בלארוס, אוקראינה, מזרח אירלנד וצפון צרפת הוא בעל שורשים ויקינגיים.
בסקירה גנטית שבוצעה בשנת 2020, והייתה הרחבה מסוגה שבוצעה עד אז, נאספו ממצאי DNA מקברים רבים שמקושרים לוויקינגים.
על פי מסקנות הסקירה, מסעות הסחר והפשיטה של הוויקינגים היו מורכבים במקרים רבים מאנשים שמקורם באותו אזור וכללו קרובי משפחה.
הוויקינגים הדנים, השוודים והנורווגים לא נטו להתערבב ביניהם ושמרו על הפרדה בדרך כלל, למעט במספר ערי סחר-ימי מרכזיות שהיו יותר רב-תרבותיות.
הוויקינגים הנורווגים היו אלו שהרחיקו יותר מכולם, והם אלו שיישבו את אירלנד, איסלנד וגרינלנד.
על פי הערכות החוקרים, נכון לשנת 2020, כ-5% מהפולנים הם צאצאי הוויקינגים, ומספר קרוב לכך ככל הנראה גם באנגליה.
הוויקינגים נהגו לשפוט נאשמים בפני קבוצה של 12 איש, מסורת שהתגלגלה לחבר המושבעים בימינו.
התושבים המקומיים במזרח אירופה כינו את הוויקינגים "רוּס", מילה שבהמשך התייחסה לטריטוריה ומאוחר יותר לרוסיה עצמה.
יישובים רבים באנגליה עם הסיומת by מקורם ביישובים קדומים שהקימו הוויקינגים.
חלק מימי השבוע באנגלית נקראו בשמות של אלים ויקינגיים כמו יום רביעי, Wednesday, הקרוי על שמו של האל אודין ויום חמישי, Thursday, הקרוי של שמו של האל תור.
ויקימילון הוא מיזם מקוון רב־לשוני ובין־לאומי המנוהל על ידי קרן ויקימדיה.
מטרתו היא יצירת מילון חופשי, שיתופי, מהימן ופתוח (מבוססי ויקי) אשר יכיל את כל המילים מכל שפות העולם.
כיום, הוא זמין בכ־183 שפות ומכיל מילים מכ־3,800 שפות שונות.
המהדורה הראשונה של המילון (המהדורה האנגלית) החלה את דרכה ב-12 בדצמבר 2002, ואילו המהדורה העברית הושקה ב-29 ביוני 2004.
המהדורה העברית, אחות לוויקיפדיה העברית, נפתחה ב־1 במאי 2004. ב־29 ביוני 2004 נפתח העמוד הראשי, ב־21 ביולי 2004 נכתב הערך הראשון.
הערכים הראשונים שנכתבו הם: "אוליגרך", "מלון", "מטוס", "ברק" ו"כדור רגל".
נכון לאפריל 2025 יש בוויקימילון העברי יותר מ־25,000 ערכים.
חוץ מערכי מילים ויקימילון העברי מכיל ערכי ראשי תיבות, ניבים, ביטויים ופתגמים, דפי שורשים ונספחים.
ויקימילון העברי משמש כיום כמילון עברי־עברי בעיקרו והוא כולל בעיקר דפי ערכים בעברית.
בוויקימילון (בניגוד לנהוג בוויקיפדיה) דף אינו שווה ערך, ומספר ערכים יכולים להופיע בדף אחד (על פי אופן כתיבתם בצורתם המנוקדת).
הערכים מופיעים בצורת היסוד שלהם, בכתיב חסר (כמקובל במילון עברי).
כאשר הכתיב המלא נפוץ יותר ישנה הפניה משם הערך בכתיב המלא לערך המילוני.
כל ערך במילון משתייך לקטגוריות על פי שורש, משקל, תחום דעת, משלב, מקורות אטימולוגיים, מורפולוגיה וכו'.
בערכים ישנם קישורים פנימיים לערכים נוספים.
לערכים בוויקימילון יש מבנה קבוע שנועד להכיל מידע רב תוך שמירה על סדר ותמציתיות, ולהקל על העורכים והקוראים.
ויקיטקסט הוא מיזם של קרן ויקימדיה ומיזם־אחות לוויקיפדיה.
המיזם מיועד להיות ספרייה הכוללת מאגר חופשי של טקסטים.
המהדורה הרב־לשונית של ויקיטקסט החלה את דרכה ב־6 בדצמבר 2003 (תחת שמה הנוכחי; הייתה קיימת לפני כן תחת השם Project Sourceberg).
המהדורה העברית נפתחה ב־2 באוגוסט 2004 (ט"ו באב תשס"ד).
הייתה זו המהדורה הראשונה של ויקיטקסט המיוחדת לשפה אחת, בגלל הקשיים לערוך טקסט מימין לשמאל בממשק האנגלי (הפועל משמאל לימין).
ב־12 במאי 2005 אושרה בהצבעה הקמתן של מהדורות מיוחדות בכל השפות.
הקמתם בפועל של אתרים בשפות רבות החלה בחודשים אוגוסט–ספטמבר 2005, ומאז ויקיטקסט הוא פרויקט רב־לשוני בדומה לרוב הפרויקטים של קרן ויקימדיה.
מכיוון שעל טקסטים שמחברם נפטר לפני פחות משבעים שנה יש זכויות יוצרים, בוויקיטקסט ניתן למצוא בעיקר ספרי קודש.
ספרי חול שפגו עליהם זכויות יוצרים ניתן למצוא בפרויקט בן־יהודה.
במהלך שנת 2007 הסתיימה יצירת מהדורת המקרא (התנ"ך) בוויקיטקסט, בשלוש מהדורות: כתיב, מנוקדת ועם טעמים.
נוצר דף לכל פרק בנפרד ולכל פסוק בנפרד.
תוכן לכל ספרי התנ"ך ניתן למצוא בדף "מקרא" בוויקיטקסט ופרטים לגבי הנוסח ואופן הצגתו בדף המתאר את אופן ההצגה של המקרא.
במקביל נפתח מרחב שם חדש בשם "ביאור" המשמש לכתיבת פירושים על טקסטים המופיעים בוויקיטקסט.
לדוגמה אפשר למצוא פירוש על חלק ניכר מהתנ"ך, על המשנה וכן התחלה של פירושים על טקסטים נוספים.
במאי 2009 הגיע ויקיטקסט העברי ל־10,000 יחידות טקסט, תוך העלאת הספר משנה תורה לרמב"ם לאתר.
הדף העשרת־אלפים היה רמב"ם הלכות מלוה ולוה יז.
לאחר מכן, תוך פחות מחודש, ויקיטקסט הגיע ל־25,000 יחידות טקסט עם סיום העלאת כל הלכות משנה תורה לרמב"ם.
בספטמבר 2013 הגיע האתר לכמות של 100,000 יחידות טקסט.
במידת האפשר, יש בו גם טקסטים חדשים מעשרות השנים האחרונות, ואף כאלו שהעניין בהם הוא שימושי כגון .
עם זאת, רוב הטקסטים החדשים מוגנים בזכויות יוצרים ולכן אסורים להעלאה לאתר.
אתר הניווט בתנ"ך הוא אתר עברי ללמידת התנ"ך, המציג טקסטים עתיקים כגון זה של התנ"ך עצמו ושל חלק ממפרשיו, וכן כולל מחקר מקורי בצורת מאמרים, פירושים, ועוד.
באתר מנגנון המאפשר תגובות על הדפים בו, הפועל כמעין פורום, וכן מנוע חיפוש המשמש בפועל כקונקורדנציה לתנ"ך.
באתר שימוש רב בקישור, בין הדפים בו לבין עצמם וכן בין הדפים בו לבין דפים רלוונטיים מחוץ לאתר.
כך לדוגמה, ניתן ללחוץ על מילים ועל פראזות בתוך הטקסט של התנ"ך ולהגיע לערכים המבהירים אותן.
הדגש על הקישור גם נותן את ידו לכלים ייחודיים כגון מאגר דמויות בתנ"ך המסודר בצורת עץ משפחה.
האתר נושא אופי דתי במידת-מה, המתבטא בשיח המושפע מהשקפות חז"ל על התנ"ך ובשימוש מועט, אם בכלל, בביקורת המקרא.
עם זאת, האתר אינו מגדיר את עצמו כדתי ורבים ממשתמשיו אינם דתיים.
חלק ניכר מהאתר הוטמע בוויקיטקסט העברי, והדפים שיובאו ממנו מהווים חלק גדול מהדפים העוסקים במקרא ובפרשנותו בוויקיטקסט.
ויקיחדשות הוא מיזם רב-לשוני של קרן ויקימדיה ליצירת אתר חדשות חופשי, שכל אחד יכול לתרום לו.
ויקיחדשות הוא מיזם של קרן ויקימדיה שהוקם לאחר החלטה רשמית של ועד הנאמנים של ויקימדיה (הפרויקטים שקדמו לו, כמו ויקיפדיה או ויקימילון, יצאו לפועל לפני הקמתו של הוועד).
אתר "דמו" לוויקיחדשות הוקם בנובמבר 2004, ובדצמבר עבר הפרויקט לשלב "בטא" ב-URL משלו (wikinews.org) בשתי שפות: אנגלית וגרמנית.
החל מינואר 2005 ועד מאי הוקמו אתרים ב-22 שפות נוספות, כאשר הראשונות להצטרף היו (בסדר כרונולוגי) הולנדית, צרפתית, ספרדית, שוודית, בולגרית, פולנית, פורטוגזית, רומנית, אוקראינית וסרבית.
הקמת אתר בכל שפה חדשה תלויה באישור רשמי, ובהתאם לפרוצדורה מסודרת.
אישורים נוספים התקבלו בחודש יוני 2005 לעוד שתי שפות: רוסית ויפנית.
השפות שנפתחו לאחר מכן הן: עברית, תאית וערבית.
ב-26 באוקטובר 2019 דורג האתר (על מהדורותיו השונות) במקום ה-83,228 בדירוג האתרים העולמי של אלכסה.
ביולי 2025 היו במהדורה העברית 1,177 כתבות.
ויקי שירן (28 בפברואר 1947 – 15 במרץ 2004) הייתה קרימינולוגית, סוציולוגית, משוררת, במאית, אשת תקשורת ישראלית, ופעילה פמיניסטית מזרחית.
ויקטורין (ויקי) שירן נולדה בקהיר לסאלבו ופורטונה בן נתן.
אביה, יליד אלכסנדריה, היה בעל תואר בחשבונאות אך עבד כסוחר טקסטיל.
הבן עוזי נולד ב-1956 בישראל.
משפחתה התגוררה בשכונת התקווה בתנאי עוני.
במיתון של שנת 1960 פוטר אבי המשפחה, וויקי נאלצה לעזוב את ספסל הלימודים בגיל 13 כדי לצאת לעבודה ולעזור בפרנסת משפחתה.
את תעודת הבגרות שלה היא השלימה בגיל 17 בלימודי ערב.
תחילת פרסומיה בכתבי-עת שוליים ובאנתולוגיה ("מסדה", 1971) "ביכורי עטים", בעריכת פרופ' מתי מגד (שם השתתפו, בין השאר, גם חזי לסקלי, דני הורוביץ, אריה קרישק, חנן עזרן ואחרים).
קודם לנישואיה, בעת היותה סטודנטית ומשוררת צעירה, היה לה רומן קצר עם המשורר נתן זך, שהייתה מתלמידיו.
זך סיפר (בסרטו של חלוצי "שוברת קיר") כי הם חשבו להתחתן, אך נסיעתו לאנגליה שינתה כל זאת.
ב-20 בינואר 1974 נישאה ויקי לחיים שירן (שקיראן), קולנוען יליד מקנס שבמרוקו וממפיקי התוכנית "הילדים משכונת חיים".
שירן סיימה תואר ראשון בספרות והיסטוריה באוניברסיטת תל אביב, ותואר שני בהצטיינות בקרימינולוגיה באוניברסיטת תל אביב.
בשנת 1991 השלימה תואר שני נוסף ותואר דוקטור מקולג' ג'ון ג'יי, בית הספר לקרימינולוגיה של אוניברסיטת העיר ניו יורק.
עבודת הדוקטורט שלה נשאה את הכותרת " Political Corruption - The Power of the Game: The Case of Israel" ("שחיתות פוליטית - כוח המשחק: המקרה של ישראל").
העבודה הסתמכה על מחקר ארכיוני, משפטי ותקשורתי, ועסקה בנושא השחיתות בפוליטיקה בישראל ואפליית פוליטיקאים מזרחיים.
בעבודה ניתחה שירן פרשיות בולטות של שחיתות פוליטית ופשעי צווארון לבן בישראל בשנים 1948 עד 1988. על פי ניתוחה של שירן, המערכת הפוליטית והמשפטית נוטה להעניש בחומרה פוליטיקאים מזרחים או ערבים השייכים למפלגות קטנות, ולעומתם נוטה להתייחס ביתר קלות ואף להתעלם ממעשיהם של פוליטיקאים הקרובים יותר להגמוניה השלטת.
בשנות התשעים לימדה שירן קרימינולוגיה ומגדר במכללה האקדמית בית ברל, וכן לימדה בחוג למשפטים וקרימינולוגיה באוניברסיטה העברית בירושלים.
בשנת 2003 היא ייסדה את התוכנית ללימודי נשים ומגדר בבית ברל, ונבחרה לעמוד בראשה.
שירן בלטה בפעילותה נגד כל צורות דיכוי זכויות האדם בישראל.
היא הטביעה את חותמה בשלושה תחומים מרכזיים: מאבק למען שלום ישראלי-פלסטיני, פמיניזם, וזכויות המזרחים.
היא נהגה להתבטא לעיתים בצורה פרובוקטיבית.
למשל, היא אמרה: "כל מי שחי בשכונת מצוקה, המשמעות של זה היא שהמדינה דפקה אותו.
[...] בחברה הישראלית יש אי-שוויון.
האי-שוויון הוא לא רק מעמדי, יש לו גם צבע".
כפמיניסטית, שירן הייתה מהמייסדות של "קבוצת נשים מזרחיות", שנועדה לעורר את השיח הפמיניסטי הציבורי בישראל, לאור מה שראתה ככישלון של הגל השני של הפמיניזם: "ייתכן, שהסתגרותו ואף התנערותו של הפמיניזם בישראל מן הפרובלמטיקות החברתיות, גרמו להישארותו כפרח קיר בשיח הציבורי".
קבוצה זו הפכה ב-1999 לתנועת "אחותי – למען נשים בישראל", הפועלת לקידום נושאים של צדק כלכלי, חברתי ותרבותי ולהעצמת הסולידריות עם נשים ממעמד כלכלי-חברתי נמוך בשיח הציבורי בישראל.
עוד בנעוריה בשכונת התקווה השקיעה שירן זמן רב בפעילות למען זכויות המזרחים.
היא הייתה דמות מובילה בתנועות המחאה החברתיות של צעירים מזרחיים בשנות השבעים והשמונים: "הפנתרים השחורים", "אזרחים למען שכונות" "החזית המזרחית" ועוד.
בשנים 1969–1975 ניהלה את התיאטרון הקהילתי ביפו.
היא זכתה לחשיפה ציבורית לראשונה בשנים 1977–1978, שהנחתה את סדרת הטלוויזיה "מצב משפחתי" ששודרה בטלוויזיה הלימודית.
הסדרה עסקה במגוון סיטואציות מחיי המשפחה.
באותה עת גם עבדה כתחקירנית ועורכת בטלוויזיה הלימודית.
בסוף שנות השבעים עמדה בראש תנועת "צל"ש" (ציונים למען שוויון), שבה היו חברים, בין השאר, העיתונאי דניאל בן סימון והסוציולוג פרופסור סמי סמוחה.
בשנת 1981 עתרה התנועה לבג"ץ נגד רשות השידור.
היא טענה כי הסדרה ההיסטורית "עמוד האש" מתעלמת מקיומם של המזרחים ומכחישה את חלקם בבניית האומה.
את המאבק להכללת תרומת המזרחים בסדרה החלה עוד בזמן הפקתה בקיץ 1979, במסגרת תנועת "צל"ש", יוצר הסדרה יגאל לוסין הסכים לבחון אפשרות להוסיף קטעים על ההיבט המזרחי בתנועה הציונית, אך שירן טענה שהסדרה כולה מוטה מראש לנקודת המבט האירופית וקטעים בודדים לא ישנו את התמונה.
שירן דרשה שייאסר שידור הסדרה עד שהטיה זו תתוקן.
תביעתה של שירן נדחתה על ידי בג"ץ, אולם פסק הדין הפך לאבן דרך במאבק המזרחים בישראל נגד אפליה.
ביוני 1981 הצטרפה למפלגת תמ"י (תנועת מסורת ישראל), מפלגה שפנתה לקהל מזרחי מסורתי-דתי בראשות אהרון אבוחצירא, והפכה לדוברת שלה.
ב-1983 התמודדה על ראשות עיריית תל אביב-יפו במסגרת רשימת תמ"י, אך קיבלה רק כ-1.6% מקולות הבוחרים.
הרשימה עצמה זכתה ב-1.9% מהקולות ולא נכנסה למועצת העיר.
ב, ביולי 1984, הוצבה במקום העשירי ברשימת תמ"י לכנסת.
היא גם כתבה והשתתפה בתשדירי הבחירות של המפלגה.
המפלגה נחלה אכזבה בבחירות, שירדה משלושה מנדטים לאחד, שבמקביל נכנסה לראשונה מפלגת ש"ס לכנסת עם 4 מנדטים.
שירן הסבירה שלמרות הכישלון תמ"י הביאה לשינוי תפיסה בפוליטיקה הישראלית ולמעשה חיזקה את עמדת המזרחיים ואפשרה את עלייתה של ש"ס.
שירן גם הייתה פעילת שלום, מחתה על כיבוש השטחים הפלסטיניים והביעה תמיכה בהקמת מדינה פלסטינית.
היא הייתה פעילה בארגונים שהתאפיינו בפעילותם של יהודים מזרחים במאבק נגד הכיבוש הישראלי בשטחי הגדה המערבית, בהם "המזרח אל השלום".
היא השתתפה בכנסים רבים ובהפגנות בישראל ובאירופה למען השלום.
בשנת 1987 סייעה בהקמת עמותת "הל"ה- הורים למען החינוך".
בשנת 1996 הייתה אחת ממייסדי תנועת "הקשת הדמוקרטית המזרחית", הפועלת למען שוויון, צדק חברתי ודמוקרטיה בישראל.
בשנת 2002, יחד עם פעילים נוספים של הקשת הדמוקרטית המזרחית, היא זכתה בתביעת "בג"ץ הקרקעות" נגד מינהל מקרקעי ישראל בנושא חלוקה צודקת של הקרקע.
שירן הייתה חברה במליאת מועצת רשות השידור (2000–2004), חברת מועצת הרשות השנייה לטלוויזיה ולרדיו ודירקטורית בחברת החדשות של ערוץ 2 (2000–2004), וכן חברת הוועד המנהל של הוצאת עם עובד (2001–2004).
היא הופיעה רבות בכלי התקשורת השונים וקידמה את הנושאים החברתיים הקרובים ללבה.
היא פרסמה מאות מאמרים ב"ידיעות אחרונות" ובעיתונים אחרים, והתראיינה רבות בתוכניות רדיו וטלוויזיה.
בראיונותיה עמדה רבות על עקרון הייצוג השווה לנשים ולמגזרים אחרים בכלי התקשורת.
מאבקה האחרון היה במסגרת "קואליציית הנשים נגד פורנוגרפיה", שנאבקה נגד שידורי פורנוגרפיה בערוצי טלוויזיה בישראל.
בין השאר שידורי ערוץ פלייבוי בישראל.
זמירה רון מארגון "אחותי - למען נשים בישראל" סיפרה:.
בנוסף לעבודתה האקדמית והחברתית, עסקה ויקי שירן גם ביצירה אישית.
היא הייתה משוררת, במאית, תסריטאית ועורכת ספרים.